Hyllygallerian näyttelyinstallaatio ”Puuterirasia ja päiväkirjamerkintöjä” koostuu puuterirasioihin ja meikkipaletteihin maalatuista teoksista sekä Päiväkirjamerkintöjä -nimisestä sarjasta akvarellimaalauksia.
Hyllygallerian näyttelyinstallaatio ”Puuterirasia ja päiväkirjamerkintöjä” koostuu puuterirasioihin ja meikkipaletteihin maalatuista teoksista sekä Päiväkirjamerkintöjä -nimisestä sarjasta akvarellimaalauksia. Puuterirasia teokset ovat taskuun mahtuvaa taidetta, jotka kutsuvat katsojaa kauneuteen. Ne ovat vesiväreillä maalattuja sielunlämmittäjiä sekä kaukaista sukua mukana kannettaville matkaikoneille. Päiväkirjamerkinnät ovat visuaalisia muistiinpanoja, joissa havainto ja aika maalautuvat kuviksi, hetket väriläikiksi. Ne ovat syntyneet spontaanisti halusta maalata ilman ennakkosuunnitelmaa. ”Sivellin ja värit. Maalaan aikaani kuviksi, läpinäkyvän näkyväksi. Merkityksiä voi luoda näinkin.” Pirjo Houtsonen 2023
Pirjo Houtsonen: Puuterirasia ja päiväkirjamerkintöjä